Irgendwie, irgendwo, irgendwann

"Irgendwie, irgendwo, irgendwann" (מגרמנית: "Anyhow, Anywhere, Anytime"; בעברית "איכשהו, איפשהו, מתישהו") הוא שיר מאת הלהקה המערב-גרמנית ננה משנת 1984 שנכתב על ידי חבריה יורן-אוו פאהרנקרוג-פטרסן וקרלו קארגס. הוא זכה להצלחה מסחרית באירופה. הוא נכלל באלבומה של הלהקה מ-1985, Feuer und Flamme, וכלל לאורך השנים מספר דגימות ועריכות שונות; הוא ידוע גם בשמו הבין-לאומי "Anyplace, Anywhere, Anytime". הצלחתו של השיר התפרסה על פני ארבעה עשורים באמצעות שלוש גרסאות עיקריות – בין השנים 2017 ל-2020 נכלל גם בסדרה "אפל" של נטפליקס. ב-AllMusic הוא תואר בתור "קלאסיקה בולטת מכל הזמנים של ננה". "Irgendwie, irgendwo, irgendwann" (מגרמנית: "איכשהו, איפשהו, מתישהו") הוא שיר אהבה, בו המבצע אומר שהוא יהיה זמין בכל עת למושא אהבתו – בכל מקום, בכל עת ובכל זמן. אף על פי שהיא לא כתבה אותו בעצמה, ננה הציעה שקו החיבור ("תן לי את ידך, אני אבנה לך טירת חול איכשהו מתישהו") מתייחס לבניית ארמונות חול בכיכר פוטסדאמר בברלין במהלך המלחמה הקרה. ברלין במלחמה הקרה היא המקום שבו בילתה ננה את השנים הספורות לפני שהתפרסמה, אז כיכר פוטסדאם הייתה שטח הפקר שומם בצל חומת ברלין. הליריקה תוארה כ"עדינה, זורמת, חופשייה וקליטה". "Irgendwie, irgendwo, irgendwann" הגיע למקום השלישי במצעד הגרמני ב-1984. זו הייתה הכניסה האחרונה לחמישייה הפותחת שהייתה לננה בארץ מולדתה במשך תשע-עשרה שנים, עד שבשנת 2003 היא שחזרה את השיר כדואט בשם "Anyplace, Anywhere, Anytime" עם הזמרת קים ויילד כחלק מניסיון להחזיר את הקריירה שלה ב-2002 עם האלבום Nena feat. Nena. השיר נוגן גם בכל שלוש העונות של סדרת הטלוויזיה "אפל" של נטפליקס. בתחילת הווידאו קליפ של "Irgendwie, irgendwo, irgendwann" נפתחת דלת מוסך, וננה מגיחה ורצה דרך קורי עכביש לפני שהיא מוצאת מכונית. בסצנה הבאה נראית קבוצת אנשים מוציאה את הרכב. לאחר מכן מופיעה ננה בפירמידה ומעירה מומיה (בגילום הקלידן של הלהקה, יורן-אוו פאהרנקרוג-פטרסן) באמצעות נגיעה בה. לאחר מכן מצטרף חייל (בגילומו של גיטריסט הלהקה, קרלו קרגס) לננה, כשהיא לכודה במכונית. לאחר מכן, הקליפ מתקשר בצורה ישירה ללהקה שמבצעת את אותו בהופעה חיה. בשלב הבא, נראה הבסיסט של הלהקה (יורגן דהמל) בורח מדרקון מכני לפני שהוא מוצא מקום בטוח בו ננה מצטרפת אליו. לבסוף, ננה נראית כסמוראית אך נופלת לבור וניצלת על ידי רולף ברנדל, מתופף הלהקה ובן זוגה לשעבר. הקליפ צולם באולפן קולנוע בלונדון ובוים על ידי ניק מוריס. תקליט 7 אינץ A. "Irgendwie, irgendwo, irgendwann" – 4:10 B. "Ganz oben" (לייב) –‏ 4:38 תקליט מקסי סינגל 12 אינץ' A. "Irgendwie, irgendwo, irgendwann" (ספיישל 12" דאנס-מיקס) – 7:15 B1. "Ganz oben" (לייב) –‏ 3:53 B2. "Der Bus is' schon weg" (לייב) –‏ 2:44 גרסה בשפה האנגלית של "Irgendwie, irgendwo, irgendwann" בשם "Anyplace, Anywhere, Anytime" נכללה באלבומה של ננה מ-1985 It's All in the Game (הגרסה בשפה האנגלית של Feuer und Flamme), אך מעולם לא פורסמה בתור סינגל. בשנת 2002, כאשר חגגה עשרים שנה לתחילת הצלחתה בלהקת ננה לשעבר, הקליטה הזמרת ננה אלבום חדש, Nena feat. Nena, שכללה גרסה חדשה לשיר, עם קצב איטי יותר והשפעות של מוזיקת רוק. לאחר מכן, פורסמה איטרציה נוספת של הגרסה החדשה, הפעם עם המילים המשולבות באנגלית וגרמנית, בביצוע יחד עם הזמרת האנגלייה קים ויילד. הקליפ שלו צולם מחוץ לגילדהול של לונדון ובסביבת צ'יינג' אלי, לונדון EC3. הוא זכה להצלחה מסחרית ברחבי יבשת אירופה, אך לא יצא באופן רשמי בממלכה המאוחדת. ננה וקים ויילד הופיעו יחד מספר פעמים בשנת 2003 כדי לקדם את הסינגל בתוכניות טלוויזיה שונות, לאחר שביצעו לראשונה את השיר בשידור חי במהלך הקונצרט של ננה באוקטובר 2002 בפרנקפורט לציון 20 שנה לתקליט המצליח הראשון שלה. מאז, הן שיתפו פעולה שוב ב-2006 בגרסה המחודשת של "You Keep Me Hanging On" באלבום Never Say Never של ויילד. בהמשך לכך, הן ביצעו את "Anyplace, Anywhere, Anytime" בתוכנית טלוויזיה גרמנית לציון יום הולדתה ה-50 של ננה ב-2010 ובקונצרט משותף ב-13 בדצמבר 2014. תקליטור סינגל גרמני "Anyplace, Anywhere, Anytime" (גרסת רדיו) – 3:42 "Anyplace, Anywhere, Anytime" (גרסה חדשה) – 4:03 תקליטור מקסי סינגל גרמני "Anyplace, Anywhere, Anytime" (גרסת רדיו) – 3:42 "Anyplace, Anywhere, Anytime" (גרסה חדשה) – 4:03 "Irgendwie, irgendwo, irgendwann" (גרסה חדשה) – 4:02 "Nur geträumt" (גרסה חדשה) – 2:54 מדיה וקבצים בנושא Irgendwie, irgendwo, irgendwann בוויקישיתוף מידע על היצירה "Irgendwie, irgendwo, irgendwann" באתר מיוזיק בריינז מידע על הסינגל "Irgendwie, irgendwo, irgendwann" באתר מיוזיק בריינז מידע על היצירה "Irgendwie, irgendwo, irgendwann" באתר Discogs סרטון השיר "Irgendwie, irgendwo, irgendwann" באתר יוטיוב יורן-אוו פאהרנקרוג-פטרסן, קרלו קארגס Nena – Irgendwie, irgendwo, irgendwann, נבדק ב-2024-09-18 "Irgendwie, irgendwo, irgendwann" at the official Nena website, with lyrics and samples for music. Retrieved 12 October 2017. "Irgendwie, irgendwo, irgendwann" at Discogs. Retrieved 4 November 2014. Kim Wilde (Ft. Nena) – Anyplace, Anywhere, Anytime, נבדק ב-2024-09-18 Dark, 2017-12-01, נבדק ב-2024-09-18 Feuer & Flamme - Nena | Album | AllMusic (באנגלית), נבדק ב-2024-09-18 "Lyrics and credits to "Irgendwie, irgendwo, irgendwann"". Nena.de. See article entitled "My name is Nena" on pages 8 and 9 of the Atlantic Times supplement "Berlin" published 2 November 2014 Offizielle Deutsche Charts, www.offiziellecharts.de NENA (2019-04-30), NENA | Irgendwie · Irgendwo · Irgendwann [1984] [Offizielles HD Musikvideo], נבדק ב-2024-09-18 2002 German version, www.youtube.com "Anyplace, Anywhere, Anytime" at the official Nena website, with lyrics, the video, and samples for music. "Anyplace, Anywhere, Anytime" at Discogs. "Nena TV appearances 2003". Nena.de. "Nena feat. Nena Live DVD playlist". Nena.de. Release group “Never Say Never” by Kim Wilde - MusicBrainz, musicbrainz.org